**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-1911-2/16**

**Podgorica, 29.12.2016. godine**

Agencija za zaštitu ličnih podataka i slobodan pristup informacijama - Savjet Agencije je, rješavajući po žalbi NVO Mans br.16/94540-94543 od 06.09.2016. godine, izjavljene zbog povrede pravila postupka-nedonošenja rješenja Uprave za inspekcijske poslove, na osnovu člana 38 Zakona o slobodnom pristupu informacijama („Sl.list Crne Gore, br.44/12) člana 238 stav 1 Zakona o opštem upravnom postupku („Sl.list Crne Gore, br.60/03, 73/10 i 32/11) je na sjednici održanoj dana 07.11.2016. godine, donio:

**R J E Š E NJ E**

Žalba se usvaja.

Nalaže se Upravi za inspekcijske poslove da donese rješenje po zahtjevu za slobodan pristup informacijama NVO Mans br.16/94540-94543 od 19.07.2016. godine u roku od 15 dana od prijema rješenja.

**O b r a z l o ž e nj e**

Zbog povrede pravila postupka-nedonošenja rješenja Uprave za inspekcijske poslove, podnosilac zahtjeva za pristup informaciji je uložio žalbu. U žalbi se navodi da su dana 19.07.2016. godine podnijeli zahtjev za pristup informacijama i to kopije: Rješenje o vršenju kontrole koncesionara AD "Lutrija CG" iz Podgorice, zakazane za 20.04.2016.godine; Dokument koji sadrži zahtjev za mišljenje upuaćen 02.03.2016. godine Ministarstvu finansija po osnovu nedoreeenosti i postojenih pravnih praznina u postojeaćem Zakonu o igrama na sreću i podzakonskim aktima, kao i zbog određenih nejasnoća između Ugovora o prenošenju prava na priređivanje klasičnih igara na sreau i Ugovora o produženju priređivanja lutrijskih igara na sreću; Mišljenje Ministarstva finansija po osnovu nedorečenosti i postojećih pravnih praznina u postojećem Zakonu o igrama na sreću i podzakonskim aktima, kao i zbog određenih nejasnoća između Ugovora o prenošenju prava na priređivanje klasičnih igara na sreću i Ugovora o produženju priređivanja lutrijskih igara na sreću, dato kao odgovor na zahtjev od 02.03.2016. godine Uprave za inspekcijske poslove i Zakljueak o prekidu postupka kontrole koncesionara AD "Lutrija CG" donešen 30.05.2016. godine. Predloženo je da Savjet Agencije sprovede postupak i naloži donošenje rješenja po zahtjevu za slobodan pristup informacijama.

Nakon razmatranja spisa predmeta i žalbenih navoda Savjet Agencije nalazi da je žalba osnovana.

Član 35 Zakona o slobodnom pristupu informacijama propisuje da se žalba protiv akta o zahtjevu za pristup informaciji može izjaviti zbog povrede pravila postupka, nepravilno i nepotpuno utvrđenog činjeničnog stanja i pogrešne primjene materijalnog prava.

Član 31 Zakona o slobodnom pristupu informacijama propisuje da je organ vlasti dužan da o zahtjevu za pristup informaciji donese rješenje i dostavi ga podnosiocu zahtjeva u roku od 15 dana od dana podnošenja urednog zahtjeva.

Član 38 stav 1 Zakona o slobodnom pristupu informacijama propisuje da je Agencija dužna da po žalbi na akt o zahtjevu za pristup informaciji donese rješenje i dostavi ga ponosiocu žalbe, u roku od 15 dana od dana podnošenja žalbe.

Agencija za zaštitu ličnih podataka i slobodan pristup informacijama dana 17.10.2016.godine na osnovu člana 40 stav 1 tačka 1 Zakona o slobodnom pristupu informacijama podnijela prvostepenom organu zahtjev za dostavljanje Izjašnjenja br. 07-42-6098-1/16 od 17.10.2016.godine na osnovu člana 241 stav 1 Zakona o opštem upravnom postupku i zatražila dostavljanje izjašnjenja, uz navođenja razloga zbog čega prvostepeni organ nije u roku donio rješenje, odnosno akt, po podnijetom zahtjevu za slobodan pristup informacijama. Prvostepeni organ u ostavljen roku od 5 dana od prijema zahtjeva za izjašnjenje nije dostavio spise predmeta i odgovor na predmetni zahtjev.

U konkretnom predmetu, Uprava za inspekcijske poslove nije donijela rješenje po osnovu podnijetog zahtjeva za slobodan pristup informacijama NVO Mans 16/94540-94543 od 19.07.2016. godine u zakonskom roku. Uprava za inspekcijske poslove je prema članu 31 Zakona o slobodnom pristupu informacijama dužna da donese rješenje po podnijetom zahtjevu u zakonskom roku u roku od 15 dana od dana prijema ovog rješenja.

Sa iznijetih razloga, shodno članu 38 Zakona o slobodnom pristupu informacijama i člana 238 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**